පරම්පරාවෙන් පරම්පරාවට ජනප්‍රිය වන ඔහුගේ ගීතවලට අදත් තියෙන්නේ එදා වගේම ජනප්‍රියත්වයක්.වර්තමාන පරම්පරාවට ඔහු හැබැහින් දැක ඇසුරු කරන්න වරම් නොලැබුවත්, එදා ඔහුට ආදරය කළ රසික ජනතාව වගේම ඔහුගේ ළඟින් හිටපු හිතවතුනුත් හැමදාම කියන්නේ ඒ අසහාය ගායකයා ඇසුරු කරන්නට ලැබීමත් විශාල භාග්‍යයක් කියලයි.දේශපාලන ක්ෂේත්‍රයේ පෙරළිකාර චරිතයක් වන අමාත්‍ය මර්වින් සිල්වා මහතාත් ජෝතිට ළෙන්ගතු අය අතර ප්‍රධාන චරිතයක්.ජෝතිට වගේම එතුමා කලාවට දක් වන්නේත් විශාල ළෙන්ගතුකමක්.